ตาลุงนักผจญภัยมือใหม่ ฝึกโหดจนไร้เทียมทานกับปาร์ตี้ในตำนานขั้นเทพ

ตาลุงนักผจญภัยมือใหม่ ฝึกโหดจนไร้เทียมทานกับปาร์ตี้ในตำนานขั้นเทพ (The Rookie Middle-Aged Adventurer Was Trained to Death by the Most Powerful Party to Become Invincible) เป็นซีรีส์ไลต์โนเวล แฟนตาซีของญี่ปุ่น ที่เขียนโดย Kiraku Kishima และวาดภาพโดย Tea เริ่มเผยแพร่ทางออนไลน์บนเว็บไซต์ โชเซ็ตสึกะ นิ นาโร และได้ย้ายไปที่เว็บไซต์ Kakuyomu ในเดือนมิถุนายน พ.ศ. 2561 ต่อมาถูกซื้อกิจการโดย Hobby Japanซึ่งได้ตีพิมพ์เล่ม 13 เล่มตั้งแต่เดือนธันวาคม พ.ศ. 2561 ภายใต้สำนักพิมพ์HJ Novelsดัดแปลงเป็นมังงะเขียนโดย Ken Ogino ได้รับการตีพิมพ์ออนไลน์ผ่านทาง เว็บไซต์ Comic Fire ของสำนักพิมพ์Hobby Japan ตั้งแต่เดือนพฤศจิกายน พ.ศ. 2562 และรวบรวมไว้ใน (ทังโกบง) 9 เล่ม อนิเมะโทรทัศน์ดัดแปลงโดยสตูดิโอYumeta Company ออกอากาศตั้งแต่เดือนกรกฎาคมถึงกันยายน พ.ศ. 2567

**เรื่องย่อ**
ริค กลาดิอาตอร์ ผู้เพิ่งเปลี่ยนสายงานจากคนงานในกิลด์เป็นนักผจญภัยฝึกหัดตอนอายุ 30 ปีกว่า ๆ ต่างจากนักผจญภัยคนอื่นที่เริ่มตั้งแต่ยังวัยรุ่นเพื่อพัฒนาพลังเวท อย่างไรก็ตามผลจากการฝึกกับปาร์ตี้ระดับตำนาน ทำให้ความสามารถเขาอยู่ระดับ S ที่เหนือกว่านักผจญภัยทั่วไป

**ตัวละคร**
 Rikku Guradiātoru
 (ญี่ปุ่น) / THA อภินันท์ ธีระนันทกุล(ไทย)
 นักผจญภัยมือใหม่อายุ 30 ปีผู้ออกจากงานในฐานะเจ้าหน้าที่กิลด์ก่อนจะกลายมาเป็นนักผจญภัย ตลอดระยะเวลา 2 ปี เขาได้เผชิญกับ "บางสิ่งที่น่ากลัวยิ่งกว่าการฝึกฝนนรก" จากพวกรุ่นพี่ในปาร์ตี้ "โอริคัลคุม ฟิสต์" ซึ่งว่ากันว่าแข็งแกร่งที่สุดในทวีป ทำให้เกิดการเติบโตขึ้น คืนวันแห่งการฝึกฝนข้องเกี่ยวกับความตายและฟื้นคืนชีพซ้ำแล้วซ้ำเล่าจนกลายเป็นความบอบช้ำจิตใจอย่างร้ายแรง
 Rīnetto Eruferuto
 (ญี่ปุ่น) / THA ศันสนีย์ ติณห์กีรดีศ(ไทย)
 ฮาล์ฟดาร์คเอลฟ์ในตำนานที่รู้จักในชื่อเจ้าหญิงดาบสะบั้น "ดันไซเค็นคิ" ผู้เคยชนะติดต่อกันในลานประลองใต้ดิน 9,999 ครั้งจนกลายเป็นตำนาน เธอในตอนนี้สวมชุดเมดและคอยรับผิดชอบงานบ้านทั้งหลายใน "โอริคัลคุม ฟิสต์" เนื่องด้วยเหตุการณ์บางอย่างจึงทำให้ได้มาพานพบกับริกก่อนจะเชิญเขามาเข้าร่วมปาร์ตี้
 Buronsuton Asshuōku
 (ญี่ปุ่น) / THA ภัทรวุฒิ สมุทรนาวี(ไทย)
 เผ่าออร์คผู้ผันตัวมาเป็นนักผจญภัย มีฉายาว่า "ยักษาปราชญ์" ตอนนี้เป็นผู้นำ "โอริคัลคุม ฟิสต์" โดยริกมักจะมองเขาเป็นอาจารย์ แม้รูปร่างจะใหญ่โตแต่กลับใช้เชี่ยวชาญเวทสนับสนุน อาทิ เวทรักษา อีกทั้งยังสามารถชุบชีวิตคนตายได้หากถึงแกความตายในทันที
 Mizetto Erudowāfu
 (ญี่ปุ่น) / THA คมสรร รัตนากรบดี(ไทย)
 เป็นครึ่งคนแคระครึ่งเอลฟ์ หากมองแวบแรกจะเห็นเป็นชายหนุ่ม แต่แท้จริงแล้วอายุกลับมากกว่า 50 ปี เขายังคงพัฒนาอาวุธที่ไม่สามารถสร้างด้วยวิทยาการของโลกใบนี้ได้ ซึ่งมีข่าวลือว่าเขาสามารถเข้าถึงเทคโนโลยีในอีก 1,000 ปีข้างหน้าได้ก่อนจะได้รับฉายา "ร้านพันปี" รสนิยมผู้หญิงไม่เหมือนใคร
 Arisurēto Dorakuru
 (ญี่ปุ่น) / THA บุญราศรี ฉายะวรรณ(ไทย)
 แวมไพร์สาวเลือดบริสุทธิ์ เป็นนักเวทโจมตีอัจฉริยะผู้แข็งแกร่งที่สุดในทวีปจนได้รับฉายาว่า "นักเวทแห่งการทำลายล้าง" ขณะที่เธอปลดปล่อยเวทโจมตีทรงพลังที่สามารถระเบิดภูเขาเผากระท่อมอย่างบ้าคลั่ง ริกก็ถึงแก่ความตายระหว่างการฝึกไปหลายครั้ง
 Anjerika Dirumutto
 (ญี่ปุ่น) / THA กุลธิดา ประทุมทิพย์(ไทย)
 ลูกสาวคนโตของ ดยุก เดียร์มุต ซึ่งเป็นตระกูลสูงศักดิ์ที่ปกครองขุนนางทางแดนเหนือ อีกทั้งยังเป็นอัศวินชั้นสองในอัศวินราชวงค์ เธอเชี่ยวชาญการต่อสู้ด้วยความเร็วสูงพร้อมกับใช้เวทเสริมแก่รง "ก้าวพริบตา" จนเป็นที่รู้จักในชื่อ "ประกายแสงแองเจลิก้า" แม้จะมีนิสัยก้าวร้าวในบางครั้ง แต่ก็เป็นคนที่ขยันขันแข็ง และแสดงให้เห็นถึงด้านที่เอาใจใส่พี่น้อง
 Rasutā Dirumutto
 (ญี่ปุ่น) / THA ไชยยงค์ กนกคุณ(ไทย)
 ลูกชายคนโตของ ดยุก เดียร์มุต และเป็นพี่ชายของแองเจริก้า เขาคือนักผจญภัยอัจฉริยะที่ได้รับการเลื่อนขั้นเป็นแรงก์ A นอกจากนี้ยังมีชื่อเสียงในฐานะ "ผู้บดขยี้แรงก์ F" จากการเข้าร่วมในการต่อสู้จำลองแรงก์ E ในฐานะผู้ตรวจสอบที่บดขยี้ผู้เข้ารับการทดสอบ
 Furīdo Dirumutto
 (ญี่ปุ่น) / THA ศันสนีย์ ติณห์กีรดีศ(ไทย)
 ลูกชายคนรองของ ดยุก เดียร์มุต และเป็นน้องชายของแองเจริก้า แม้อายุเพียง 11 ปี แต่ความสามารถการควบคุมเวทมนตร์ของเขากลับเทียบเท่าแรงก์ C ว่ากันว่าฝีมือดีที่สุดในบรรดาผู้เข้ารับการทดสอบเลื่อนขั้นแรงก์ E อาจเป็นเพราะถูกเลี้ยงดูในสภาพที่คนรอบข้างมองว่าเป็นเด็กอัจฉริยะและตั้งความคาดหวังเอาไว้มาก ทำให้เขามีความหยิ่งทะนงค่อนข้างสูง
 Rinkusu Rōrotto
  (ญี่ปุ่น) / THA คมสรร รัตนากรบดี(ไทย)
 นักผจญภัยแรงก์ B ผู้มีจิตใจอ่อนโยนมาก แม้ตัวเองจะเป็นนักผจญภัยที่เติบโตช้าและเปลี่ยนอาชีพตอนอายุ 24 ปี แต่กลับได้รับกำลังใจจากริกผู้กลายเป็นนักผจญภัยตอนวัย 30 กว่าซึ่งช้ากว่าเขาค่อนข้างมาก เขามีส่วนร่วมในการทำงานกับกิจกรรมค่อนข้างมากจนเป็นที่ชื่นชอบของผู้คนทั้งหลาย
 Keruvuin Uruvuorufu)
  (ญี่ปุ่น) / THA ปัทมมนตรี ศิริเวช(ไทย)
 แชมป์ 3 สมัยติดต่อกันในทัวร์นาเมนต์ราชันหมัด เป็นเผ่ามนุษย์สุนัข ยิ่งคู่ต่อสู้แข็งแกร่งเท่าไรยิ่งรู้สึกดีเท่านั้น อีกทั้งยังเพลิดเพลินกับการต่อสู้มากกว่าใคร เขามีความสามารถพิเศษในการใช้ประสาทสัมผัสการดมกลิ่นเพื่อแยกแยะความแข็งแกร่งของคู่ต่อสู้กับความจริงความลวงของคำพูดที่เอ่ยออกมา

**สื่อ**

**ไลต์โนเวล**
ตาลุงนักผจญภัยมือใหม่ ฝึกโหดจนไร้เทียมทานกับปาร์ตี้ในตำนานขั้นเทพ เขียนโดย Kiraku Kishima และวาดภาพโดย Tea เริ่มตีพิมพ์บนเว็บไซต์โชเซ็ตสึกะ นิ นาโรก่อนที่จะย้ายไปที่เว็บไซต์ Kakuyomu เมื่อวันที่ 1 มิถุนายน พ.ศ. 2561 ต่อมาถูกซื้อกิจการโดยHobby Japanซึ่งเริ่มตีพิมพ์เป็นไลต์โนเวล และภาพประกอบโดย Tea ภายใต้สำนักพิมพ์ HJ Novels เมื่อวันที่ 22 ธันวาคม พ.ศ. 2561 ณ เดือนมกราคม พ.ศ. 2567 มีการออกเล่มทั้งหมด 13 เล่ม

**มังงะ**
มังงะที่ดัดแปลงวาดภาพประกอบโดย Ken Ogino เริ่มเผยแพร่บน เว็บไซต์มังงะ Comic Fire ของ Hobby Japan เมื่อวันที่ 22 พฤศจิกายน พ.ศ. 2562 รวมเล่ม (ทังโกบง)  ทั้งหมด 9 เล่ม ณ เดือน มีนาคม พ.ศ. 2567

**อนิเมะ**
มีการประกาศสร้างเป็นอนิเมะเมื่อเดือนมีนาคม พ.ศ. 2566 ต่อมาได้มีการเปิดเผยว่าเป็นซีรีส์ทางโทรทัศน์ ผลิตโดยสตูดิโอยูเมตะคัมพะนี และกำกับโดยชิน คาตาไก บทภาพยนตร์เขียนโดยคาสุมิ สึชิดะ ออกแบบตัวละครโดยมาริ เองุจิ และแต่งเพลงประกอบโดยโทโมทากะ โอสุมิ ซีรีส์นี้ออกอากาศในวันที่ 2 กรกฎาคม พ.ศ. 2567 ทางช่องทีวีโตเกียวและเครือข่ายอื่น ๆ เพลงเปิดคือ  ร้องโดยอากิระ คูชิดะ, ขณะที่เพลงปิดคือ Sagashimono ร้องโดยชิไอ ฟูจิคาวะ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้

**รายชื่อตอน**

**ดูเพิ่ม**
 ชีวิตไม่ง่ายของนางร้าย LV99 -ฉันคือบอสลับค่ะ ไม่ใช่จอมมาร-ไลต์โนเวลอีกชุดหนึ่งโดยนักวาดภาพประกอบคนเดียวกัน

**หมายเหตุ**

**อ้างอิง**

**แหล่งข้อมูลอื่น**
 Web novel website at Kakuyomu ja- Light novel official website ja- Manga official website ja- Anime official website ja- 27723
หมวดหมู่:มังงะที่ตีพิมพ์ในปี พ.ศ. 2561
หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวต่างโลก
หมวดหมู่:การ์ตูนญี่ปุ่นแนวโจเซ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:โชเซ็ตสึกะ นิ นาโร
หมวดหมู่:มิวส์ คอมมิวนิเคชัน